Чад Майкъл Мъри
Чад Майкъл Мъри () е американски актьор и манекен, най-известен с ролята си на Лукас Скот в сериала One Tree Hill.

Ранен живот 
Роден е на 24 август 1981 година в Бъфало, Ню Йорк. Прякорът му е The Chad (Дъ Чад). Голямата му мечта да стане спортист се разбива след контузия. Атлет по природа, той е посъветван от медицинска сестра да се пробва като манекен. Мъри получава стипендия от местната модна агенция „Wright Model and Talent“, която му позволява да се състезава в Орландо. Там той е забелязан от търсач на млади таланти от Лос Анджелис. Кариерата му в Лос Анджелис се развива шеметно и за кратко време той вече е модел на най-известните модни къщи и дизайнери, сред които „Gucci“, „Tommy Hilfiger“ и „Skechers“.

Кариера 
Чад участва като гост в няколко телевизионни шоута, някои от тях са: „Diagnosis Murder“ 1993 в ролята на Рей Сантучи, „Dawson's Creek“ 2002 в ролята на Чарли Тод.

По време на престоя си в Лос Анджелис получава малка роля в сериала Диагноза: убийство (Diagnosis: Murder). Скоро след това неговата филмова кариера процъфтява и Чад получава голяма роля в поредицата Gilmore Girls на Уорнър Брос, където играе ролята на Тристин Дю Грей. Участва и в Последствия (2001) и в Кръгът на Доусън (Dawson's Creek).

Продължава с филмите, но не на малкия, а на големия екран. През 2003 г. участва във филма Шантав петък (Freaky Friday), където играе заедно с Линдзи Лоън и Джейми Лий Къртис. В същата година красавецът получава главна роля (Лукас Скот) в тийнейджърския драматичен сериал Трий Хил (One Tree Hill). Снима се и в Историята на Пепеляшка (2004) (A Cinderella Story) заедно с очарователната Хилари Дъф.

Личен живот 
На 16 април 2005 Чад сключва брак с актрисата София Буш, с която по това време заедно участват в сериала Трий Хил (One Tree Hill) в ролята на Брук Дейвис. Развеждат се през декември 2006 г.

През 2014 г. Чад Майкл Мъри започва връзка с актрисата Сара Рьомер. През януари 2015 г. двойката обявява, че са се оженили и чакат дете.. Синът им се ражда на 31 май 2015 г., а през март 2017 г. им се ражда дъщеря.

Филмография

Кино 
 „Шантав петък“ (Freaky Friday) (2003)
 „Историята на Пепеляшка“ (A Cinderella Story) (2004)
 „Къщата на восъка“ (House of Wax) (2005)
 „Домът на смелите“ (Home of the Brave) (2006)
 „The Lone Ranger“ (2003)
 „Aftermath“ (2001)
 „Murphy's Dozen“ (2001)

Телевизия и сериали 
 Undressed (2000) – (участвал в 1 епизод)
 Diagnosis Murder (2000) – (участвал в 1 епизод)
 „Момичетата Гилмор“ (Gilmore Girls) (2000 – 2001)
 „Трий Хил“/(One Tree Hill) (2003 – 2009)
 „Dawson's Creek“ (2001 – 2002)

Външни препратки

Източници 

Американски актьори и актриси
Родени в Бъфало